Aπογοήτευσαν οι πρώτες επίσημες φωτογραφίες του βασιλικού μωρού... - FamilyLife.gr
Αρχική ΔιάφοραΤο νέο της ημέρας!	Aπογοήτευσαν οι πρώτες επίσημες φωτογραφίες του βασιλικού μωρού…
από kmir 20/08/2013
Τις πρώτες φωτογραφίες του νεογέννητου γιου τους, έδωσαν στη δημοσιότητα ο πρίγκιπας Ουίλιαμ και η σύζυγός του Κέιτ Μίντλετον.
O δούκας και η δούκισσα του Κέιμπριτζ είχαν δώσει μια πρώτη γεύση από το νεογέννητο γιο τους, όταν αναχωρούσαν από την κλινική του Λονδίνου, στην οποία γέννησε η Κέιτ, αλλά έκτοτε δεν υπήρχε καμία εικόνα του βασιλικού μωρού.
Ωστόσο, αντί της παραδοσιακής τυπικής φωτογραφίας που θα ήταν και η πρώτη επίσημη του Γεώργιου, το πριγκιπικό ζευγάρι επέλεξε να δώσει στη δημοσιότητα δύο «ερασιτεχνικές» φωτογραφίες που τραβήχτηκαν από τον πατέρα της δούκισσας, τον Μάικλ Μίντλεντον, στις αρχές του Αυγούστου στον κήπο του σπιτιού της οικογένειάς στο Μπερκσάιρ.
Η μια φωτογραφία απεικονίζει τον πρίγκιπα Ουίλιαμ, με ένα μπλε, πουκάμισο και τζιν, να έχει το χέρι του γύρω από την Κέιτ, που είναι ντυμένη με ένα φούξια φόρεμα και η οποία κρατά το μωρό που κοιμάται τυλιγμένο σε λευκή κουβέρτα. Η δεύτερη φωτογραφία δείχνει το ζευγάρι να κάθεται σε μια κουβέρτα για πικ-νικ με την Κέιτ και πάλι να κρατά τον νεαρό πρίγκιπα που κοιμάται.
Οι φωτογραφίες αυτές απέχουν πολύ από εκείνες του Ουίλιαμ που είχαν κυκλοφορήσει ένα μήνα μετά από τη γέννησή του το 1982. Εκείνες οι φωτογραφίες με τη μητέρα του, την αείμνηστη πριγκίπισσα Νταϊάνα, και τον πατέρα του, τον πρίγκιπα Κάρολο, είχαν τραβηχτεί επαγγελματικά.
Οι φωτογραφίες του βασιλικού μωρού απογοήτευσαν τους οπαδούς της βασιλικής οικογένειας καθώς είναι «ερασιτεχνικής ποιότητας» και δεν δείχνουν καθαρά το πρόσωπό του μικρού πρίγκιπα. Κυκλοφόρησαν μια ημέρα αφότου ο Ουίλιαμ παραχώρησε την πρώτη συνέντευξη από τη γέννηση του γιου του, περιγράφοντάς τον σαν έναν «κατεργαράκο που δεν θέλει να πάει για ύπνο».
Σημειώνεται ότι ο πρίγκιπας Γεώργιος, γεννήθηκε στις 22 Ιουλίου εν μέσω παγκόσμιας φρενίτιδας των μέσων ενημέρωσης, που αντανακλούσε τη μεγάλη δημοτικότητα που απολαμβάνει σε παγκόσμια κλίμακα το βρετανικό πριγκιπικό ζεύγος.
Αστυνομική επιχείρηση για τον εντοπισμό 13χρονης